CELEX: 62013CN0179
Language: el
Date: 2013-04-12 00:00:00
Title: Υπόθεση C-179/13: Αίτηση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 12 Απριλίου 2013 — Raad van bestuur van de Sociale verzekeringsbank κατά L.F. Evans

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/3
            
         Αίτηση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 12 Απριλίου 2013 — Raad van bestuur van de Sociale verzekeringsbank κατά L.F. Evans
   (Υπόθεση C-179/13)
   2013/C 189/05
   Γλώσσα διαδικασίας: η ολλανδική
   
      Αιτούν δικαστήριο
   
   Centrale Raad van Beroep
   
      Διάδικοι στην υπόθεση της κύριας δίκης
   
   
      Εφεσείον: Raad van bestuur van de Sociale verzekeringsbank (Svb)
   
      Εφεσίβλητη: L.F. Evans
   
      Προδικαστικά ερωτήματα
   
   
               1)
            
            
               Έχουν τα άρθρα 2 και/ή 16 του κανονισμού 1408/71 (1) την έννοια ότι ένα πρόσωπο όπως η L.F. Evans, η οποία είναι υπήκοος κράτους μέλους και έχει ασκήσει το δικαίωμά της ελεύθερης κυκλοφορίας των εργαζομένων, επί της οποίας είχε εφαρμογή η ολλανδική νομοθεσία κοινωνικής ασφαλίσεως και η οποία στη συνέχεια ανέλαβε εργασία ως μέλος του προσωπικού του Γενικού Προξενείου των Ηνωμένων Πολιτειών της Αμερικής στις Κάτω Χώρες, από της ενάρξεως των δραστηριοτήτων αυτών δεν εμπίπτει πλέον στο προσωπικό πεδίο εφαρμογής του κανονισμού 1408/71;
               Αν όχι:
            
         
               2)
            
            
               
                           α)
                        
                        
                           Έχουν το άρθρο 3 του κανονισμού 1408/71 και/ή το άρθρο 7, παράγραφος 2, του κανονισμού 1612/68 (2) την έννοια ότι η επί της L.F. Evans εφαρμογή του προνομιακού καθεστώτος, το οποίο εν προκειμένω συνίσταται, μεταξύ άλλων, στη μη υποχρεωτική ασφάλιση στο σύστημα λαϊκής ασφαλίσεως και στη μη καταβολή των συναφών ασφαλιστικών εισφορών, πρέπει να θεωρηθεί επαρκής δικαιολογητικός λόγος για τη διάκριση που έγινε λόγω ιθαγένειας;
                        
                     
                           β)
                        
                        
                           Ποια σημασία πρέπει να δοθεί εν προκειμένω στο γεγονός ότι η L.F. Evans τον Δεκέμβριο του 1999 επέλεξε, κατόπιν σχετικής ερωτήσεως, να συνεχίσει να υπάγεται στο προνομιακό καθεστώς;
                        
                     
         
      (1)  Κανονισμός (ΕΟΚ) του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (ΕΕ ειδ. έκδ. 05/001 σ. 73).
   
      (2)  Κανονισμός (ΕΟΚ) 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (ΕΕ ειδ. έκδ. 05/001 σ. 33).